ວັນທີ 14 ທັນວາ, ກອງປະຊຸມສຳມະນາ ສະເຫຼີມສະຫຼອງ ການສ້າງຕັ້ງເວທີປາໄສ ທະເລອາຊຽນ (AMF) ຄົບຮອບ 10 ປີ ໄດ້ດຳເນີນດ້ວຍຫົວຂໍ້ວ່າ “ວິທີການສຳຜັດ ສະໜິດຕິດພັນ ແລະ ຮັບມືຂອງອາຊຽນກ່ຽວກັບການຮ່ວມມືທະເລ”. ກອງປະຊຸມສຳມະນາທາງອອນລາຍປະສານສົມທົບກັບໂດຍກົງ ມີການເຂົ້າຮ່ວມຂອງ ຜູ້ຕາງໜ້າ ບັນດາປະເທດອາຊຽນ, ບັນດານັກຮຽນຮູ້ທີ່ມີອິດທິພົນຊື່ສຽງ ທັງຢູ່ພາຍໃນ ແລະ ຕ່າງປະເທດ ພ້ອມກັບບັນດາກະຊວງ, ຂະແໜງການທີ່ກ່ຽວຂ້ອງຂອງຫວຽດນາມ. ນະທີ່ນີ້, ບັນດາຜູ້ແທນໄດ້ສະແດງຄວາມວິຕົກກັງວົນຕໍ່ບັນດາການຜັນແປຢ່າງສັບສົນທີ່ພຶດຕິກຳຕົວຈິງ, ລວມມີບັນດາການກະທຳທີ່ເຮັດໃຫ້ສະພາບການສັບສົນຂຶ້ນຕື່ມ, ເພີ່ມຄວາມເຄັ່ງຕຶງ, ຜິດກົດໝາຍສາກົນ ແລະ ສົນທິສັນຍາສປຊ ກ່ຽວກັບກົດໝາຍວ່າດ້ວຍທະເລ, ກໍ່ຄືໃນສະພາບການແກ້ງແຍ້ງຍຸດທະສາດລະຫວ່າງບັນດາປະເທດໃຫຍ່ພວມເພີ່ມຂຶ້ນ.
ບັນດາຜູ້ແທນໄດ້ເຫັນດີວ່າ ອາຊຽນ ຕ້ອງ ພິຈາລະນາ ສ້າງວິທີການສຳຜັດໂດຍໄວ ບົນພື້ນຖານກົມກ່ຽວກັນ ລະຫວ່າງບຸລິມະສິດ, ຜົນປະໂຫຍດແຫ່ງຊາດ ແລະ ພາກພື້ນ, ລະຫວ່າງໂຄງການ, ແຜນການພັດທະນາແຫ່ງຊາດກັບພາກພື້ນ ແລະ ສາກົນ, ສະໜິດຕິດພັນ ແລະ ປະກອບສ່ວນເຂົ້າຄວາມມານະພະຍາຍາມສ້າງປະຊາຄົມ ແລະ ຮັບປະກັນສັນຕິພາບ, ສະຖຽນລະພາບ ແລະ ການພັດທະນາຢູ່ພາກພື້ນ. ມີຄຳເຫັນຫຼາຍຂໍ້ ກໍ່ສະເໜີໃຫ້ອາຊຽນຕ້ອງສືບຕໍ່ຊຸກຍູ້ການຮ່ວມມືໃນບັນດາຂົງເຂດຄືເຊື່ອມຕໍ່ການເດີນເຮືອ ແລະ ການຄ້າໃນທະເລ, ປົກປັກຮັກສາສິ່ງແວດລ້ອມຢູ່ທະເລ, ຮັບປະກັນຄວາມໝັ້ນຄົງ, ຄວາມປອດໄພໃນການເດີນເຮືອ, ຄົ້ນຫາ, ກູ້ໄພກູ້ຊີບ, ໄປຄຽງຄູ່ກັບການໜູນຊ່ວຍດ້ານມະນຸດສະທຳໃຫ້ແກ່ຄົນ ແລະ ເຮືອທີ່ປະສົບເຄາະຮ້າຍຢູ່ທະເລ, ການຕ້ານການຫາປາແບບຜິດກົດໝາຍ, ບໍ່ລາຍງານ ແລະ ບໍ່ປະຕິບັດຕາມຂໍ້ກຳນົດ (IUU Fishing), ປົກປ້ອງການຫາເງິນລ້ຽງຊີບຂອງປະຊາຄົມຢູ່ແຄມທະເລ, ຄົ້ນຄ້ວາວິທະຍາສາດທະເລ…
ພິເສດ, ບັນດາຜູ້ແທນ ລ້ວນແຕ່ເນັ້ນໜັກເຖິງຄວາມສຳຄັນຂອງການປະຕິບັດຕາມກົດໝາຍສາກົນ, ພິເສດແມ່ນສົນທິສັນຍາ ສປຊ ກ່ຽວກັບກົດໝາຍວ່າດ້ວຍທະເລໃນການດຳເນີນທຸກການເຄື່ອນໄຫວໃນທະເລ, ບັນດາທ່ານກໍ່ສະແດງຄວາມຊົບເຊີຍຕໍ່ຂໍ້ສະເໜີຂອງ ຫວຽດນາມ ກ່ຽວກັບຂໍ້ລິເລີ່ມສ້າງວິທີການສຳຜັດສັງລວມ, ສະໜິດຕິດພັນ ແລະ ເປັນເຈົ້າການຮັບມືຂອງ ອາຊຽນ ກ່ຽວກັບການຮ່ວມມືທະເລ, ຜ່ານນັ້ນຢັ້ງຢືນຄວາມສາມັກຄີ, ບົດບາດຂອງ ອາຊຽນຕໍ່ບັນດາສິ່ງທ້າທາຍສັບສົນພວມເກີດຂຶ້ນ, ທັງຊຸກຍູ້ການຮ່ວມມື ທັງຍົກສູງກຳລັງຄວາມສາມາດໃນການຮັບມືກັບບັນດາການຜັນແປ ແລະ ບັນຫາພວມພົ້ນເດັ່ນຂຶ້ນ.
ບຸນຄົງ